wickkiey/tamil-wikipedia-chunked huggingface dataset:
# மா. வெ. நாராயணசாமி

**மா. வெ. நாராயணசாமி** (*M. V. Narayanaswamy*)(பிறப்பு 18 செப்டம்பர் 1931) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் சென்னை மாவட்டம் திருவெற்றியூர் டி. எஸ். கே. நகரினைச் சேர்ந்தவர். திருவண்ணாமலை மாவட்டம் போளூரில் பிறந்த நாராயணசாமி, வாலாஜாபாத் கழக உயர்நிலைப் பள்ளியில் பள்ளி இறுதி வகுப்பினை முடித்தார். இவர் 1971 தேர்தலில் திருவொற்றியூர் சட்டமன்றத் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# மா. வெ. நாராயணசாமி

### சட்டமன்ற உறுப்பினராக

| 1971 | திருவொற்றியூர் | திமுக | 51,487 | 53.74 | } |
| --- | --- | --- | --- | --- | --- |
# சி. பழனிசாமி

**சி. பழனிசாமி** (*C. Palanisamy*)(பிறப்பு 10 நவம்பர் 1930) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் திண்டுக்கல் மாவட்டம் பழனி வட்டம் ஆயக்குடியினைச் சேர்ந்தவர். இவர் பழனி நகராட்சி உயர்நிலைப் பள்ளி, மதுரை மாவட்டம் பசுமலை ஆசிரியர் பயிற்சி பள்ளி, தஞ்சாவூர் கரந்தை புலவர் கல்லூரியில் கல்விப் பயின்றுள்ளார். இவர் 1971 தேர்தலில் பழநி சட்டமன்றத் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# சி. பழனிசாமி

### சட்டமன்ற உறுப்பினராக

| 1971 | பழநி | திமுக | 38,919 | 55.79 | } |
| --- | --- | --- | --- | --- | --- |
# மோகன்லால் திரைப்படங்கள்

**மோகன்லால்** இந்தியத் திரைப்பட நடிகர், தயாரிப்பாளர், விநியோகிப்பாளர், தொலைக்காட்சித் தொகுப்பாளர், பின்னணிப் பாடகர் ஆவார். இவர் பல முக்கிய வெற்றிப்பட தயாரிப்பாளர்கள், தயாரிப்பு நிறுவனங்களின் திரைப்படங்களில் நடித்துள்ளார்.  
இவர் தனது திரைத்துறை வாழ்க்கையில், முக்கியமாக மலையாளம், தமிழ், ஹிந்தி, தெலுங்கு மற்றும் கன்னடம் ஆகிய மொழிகளில் 352 இற்கும் மேற்பட்ட திரைப்படங்களில் நடித்துள்ளார்.  
மோகன்லால் 1977-78-இல் கேரளாவில் மல்யுத்த வெற்றிவீரராக அறிவிக்கப்பட்டார். மல்யுத்த விளையாட்டில் பல விருதுகளைப் பெற்றுள்ளார். புதுதில்லியில் நடைபெற இருந்த தேசிய அளவிலான போட்டிக்காகத் தேர்வு செய்யப்பட்டார். ஆனால் ஃபாசில் இயக்கிய தனது முதல் படமான *மஞ்சில் விரிஞ்ச பூக்கள்* படத்தின் திரைப்படத் தேர்வுக்கான நேர்காணலுக்காக அழைக்கப்பட்டதால் இவர் அதை தவறவிட்டார். இதனால், மோகன்லால் இந்தியாவின் சிறந்த நடிகர்களில் ஒருவராக மாறினார். மேலும் மல்யுத்தத்தை ஒரு தொழிலாகத் தொடரவில்லை.  
1978-ஆம் ஆண்டில், இவருக்கு 18 வயதாக இருந்தபோது, *திரணோட்டம்* என்ற படத்தில் ஒரு சிறிய நகைச்சுவை வேடத்தில் நடிக்கத் தொடங்கினார். ஆனால் அந்த படம் திரைக்கு வரவில்லை.  
அதன் பிறகு, 1980-ஆம் ஆண்டு *மஞ்சில் விரிஞ்ச பூக்கள்* என்ற காதல் திரைப்படம் மூலம் திரையுலகில் அறிமுகமானார்.*நரேந்திரன்* என்ற ஒரு எதிர்மறை எண்ணமுள்ள கணவனாக இவரது கதாபாத்திரம் மலையாளத் திரையுலகில் நல்ல ஒரு அங்கீகாரத்தைப் பெற்றத் தந்தது. அதைத் தொடர்ந்து மோகன்லால் பல படங்களில் எதிர்மறைக் கதாபாத்திரத்தில் நடித்தார்.  
மலையாளத்தின் முதல் 70 மிமீ படமான *படையோட்டத்தில்* (1982) இவரது முதல் நேர்மறையான பாத்திரம் இருந்தது.  
1983-ஆம் ஆண்டு வெளியான ஆ*ட்டகலாசம்* இவருக்கு நட்சத்திர அங்கீகாரத்தை பெற்றுக் கொடுத்தது.  
1984-ஆம் ஆண்டில் இவர் *பூச்சக்கொரு மூக்குத்தி* என்ற நகைச்சுவைத் திரைப்படத்தில் நடித்தார். அதன் வெற்றியானது 1980களில் நகைச்சுவை கலந்த கதாபாத்திரங்கள் இவரை பிரபலப்படுத்தியது.  
1986 ல் இயக்குநர் சத்யன் அந்திக்காடு இயக்கத்தில் வெளியான *டி.பி.பாலகோபாலன் எம்.ஏ.,* படத்தில் சிறந்த நடிப்புக்காக இவர் தனது முதல் மாநில விருதை வென்றார்.
# மோகன்லால் திரைப்படங்கள்

### மலையாளத் திரைப்படங்கள்
| ஸ்பிரிட் | இரஞ்சித் | ரகுநாதன் |  |
| ரன் பேபி ரன் | ஜோஷி | வேணு |  |
| கர்மயோத்தா | மேஜர் ரவி | மாதவமேனன் ஐ.பி.எஸ் "மேட் மேடி" |  |
| **2013** | லோக்பால் | ஜோஷி | நந்தகோபால்/ லோக்பால் |
| ரெட் வைன் | சலாம் பாப்பு | ஏ.சி.பி. ரதீஸ் வாசுதேவன் |  |
| லேடிஸ் அன்ட் ஜென்ட்ல்மேன் | சித்திக் | சந்திரபோஸ் |  |
| கடல் கடந்து ஒரு மாத்துக்குட்டி | இரஞ்சித் | மோகன்லால் |  |
| கீதாஞ்சலி | பிரியதர்சன் | டாக்டர்.சன்னி ஜோசப் |  |
| த்ரிஷ்யம் | ஜீது ஜோசப் | ஜார்ஜ் குட்டி |  |
| **2014** | மிஸ்டர் ஃப்ராட் | பி.உண்ணிகிருஷ்ணன் | பாய் ஜி |
| கூதர | ஸ்ரீநாத் ராஜேந்திரன் | உஸ்தாடு சாலி |  |
| பெருச்சாழி | அருண் வித்யானந்தன் | ஜகன்நாதன் |  |
| **2015** | ரசம் | ராஜீவ்நாத் | மோகன்லால் |
| என்னும் எப்போழும் | சத்யன் அந்திக்காடு | வினித் என்.பிள்ளை |  |
| லைலா ஓ லைலா | ஜோஷி | ஜெயமோகன் |  |
| லோகம் | ரஞ்சித் | ராஜீவ் "ராஜூ" சத்யமூர்த்தி |  |
| கனல் | எம்.பத்மகுமார் | ஜான் டேவிட் |  |
| **2016** | ஒப்பம் | பிரியதர்சன் | ஜெயராமன் |
| புலிமுருகன் | வைசாக் | முருகன் |  |
| **2017** | முந்திரிவள்ளிகள் தளிர்க்கும்போல் | ஜுபு ஜேக்கப் | உலகன்னன் "உன்னச்சன்" |
| 1971: பியான்ட் பார்டர்ஸ் | மேஜர் ரவி | மேஜர் சகாதேவன் / மகாதேவன் |  |
| வெளிபாடின்டெ புஸ்தகம் | லால் ஜோஸ் | மைக்கேல் இடிகுல்லா |  |
| வில்லன் | பி.உண்ணிகிருஷ்ணன் | ஏ.டி.ஜி.பி. மாத்தேவ் மஞ்சூரன் ஐ.பி.எஸ் |  |
| **2018** | ஆதி | ஜீது ஜோசப் | மோகன்லால் |
| நீராளி | அஜய் வர்மா | சன்னி ஜார்ஜ் |  |
| காயங்குளம் கொச்சுண்ணி | ரோசன் ஆன்ட்ரூவ்ஸ் | இதிக்கர பக்கி |  |
| ட்ராமா | இரஞ்சித் | ராஜகோபால் |  |
| ஒடியன் | வி.ஏ.சிறீகுமார் | ஒடியன் மாணிக்யான் |  |
| **2019** | லூசிபர் | பிரித்விராஜ் சுகுமாரன் | ஸ்டீபன் நெடும்பள்ளி/குரேசி அப்ராம் |
| இட்டிமாணி: மேட் இன் சைனா | ஜிபி ஜோஜு | இட்டிமாணி/இட்டிமாதன் |  |
| **2020** | பிக் ப்ரதெர் | சித்திக் | சச்சிதானந்தன் |
| **2021** | த்ரிஷ்யம் 2 | ஜீது ஜோசப் | ஜார்ஜ் குட்டி |
| மரக்கார்:அரபிக்கடலின்டெ சிம்ஹம் | பிரியதர்சன் | சிம்ஹாலி மரக்கார் |  |
| **2022** | ப்ரோ டாடி | பிரித்விராஜ் சுகுமாரன் | ஜான் சாக்கோ கட்டாடி |
| ஆராட்டு | பி.உண்ணிகிருஷ்ணன் | கானபூசனம் நெய்யாற்றின்கர கோபன்/ஏஜெண்ட் எக்ஸ் |  |
| 12வது மனிதன் | ஜீது ஜோசப் | ஏ.சி.பி. சந்திரசேகர் ஐ.பி.எஸ் |  |
| அலோன் | சாஜி கைலாஸ் | காளிதாஸ் |  |
| மான்ஸ்டர் | வைசாக் | லக்கி சிங்க் |  |
| பரோஸ்: கார்டியன் ஓஃப் டி' காமாஸ் டிரஸ்ஸர் | மோகன்லால் | பரோஸ் |  |
| ஓலவும் தீரவும் | பிரியதர்சன் | பாபுட்டி |  |
# சிங்கப்பூர் விருதுகள்

'''. சிங்கப்பூரின் மதிப்புமிக்க தேசிய விருது.]]  
**சிங்கப்பூர் விருதுகள்** (ஆங்கிலம்: *Singaporean Orders Decorations*; மலாய்: *Darjah Kebesaran Singapura*); என்பது சிங்கப்பூரின் குடிமக்களுக்கும்; சிங்கப்பூரின் இராணுவ வீரர்களுக்கும் வழங்கப்படும் விருதுகள் மற்றும் பதக்கங்கள் ஆகும்.  
இந்த விருதுகளில் மிக உயர்ந்த விருது துமாசிக் பதக்கம்; (ஆங்கிலம்: *Star of Temasek*; மலாய்: *Bintang Temasek*) ஆகும். சிங்கப்பூரின் மிகவும் மதிப்புமிக்க தேசிய விருது. இந்த விருது 1970 ஜூலை 24-ஆம் தேதி நிறுவப்பட்டது.
# சிங்கப்பூர் விருதுகள்

## துமாசிக் பதக்கம்

சிங்கப்பூர் ஆயுதப் படைகள், சிங்கப்பூர்க் காவல் படை அல்லது சிங்கப்பூர்க் குடிமைத் தற்காப்புப் படையின் உறுப்பினர்களுக்கு *(Singapore Civil Defence Force)* மட்டுமே இந்த துமாசிக் பதக்கம் வழங்கப் படுகிறது.  
இந்தப் பதக்கம் மரணத்திற்குப் பின்னரும் வழங்கப் படலாம். இருப்பினும் இந்தப் பதக்கம், சிங்கப்பூரியர் எவருக்கும் இதுவரை வழங்கப்படவில்லை.
# சிங்கப்பூர் விருதுகள்

## விருதுகளின் பட்டியல்

இந்த விருதுகள் முன்னுரிமை வரிசையின்படி பட்டியலிடப்பட்டு உள்ளன. இராணுவம் மற்றும் காவல் துறைக்கான விருதுகள் தனித் தனியாகப் பட்டியலிடப்பட்டு உள்ளன. கீழே காட்சிப் படுத்தப்படும் வண்ண நாடாக்கள் *(Ribbons)* 1996-ஆம் ஆண்டுக்குப் பிறகு பயன்பாட்டிற்கு வந்தன.  
| 1 | துமாசிக் பதக்கம்
Bintang Temasek
The Star of Temasek | BT |  |
| --- | --- | --- | --- |
| 2 | துமாசிக் விருது
Darjah Utama Temasek
The Order of Temasek | DUT |  |
| 3 | நீல உத்தமன் விருது
Darjah Utama Nila Utama
The Order of Nila Utama | DUNU |  |
| 4 | மகிமை விருது
Sijil Kemuliaan
The Certificate of Honour |  |  |
| 5 | சிறப்புச் சேவை விருது
Darjah Utama Bakti Cemerlang
The Distinguished Service Order | DUBC |  |
| 6 | நன்மதிப்பு பதக்கம்
Pingat Kehormatan
The Medal of Honour |  |  |
| 7 | சிறப்பு வீரப் பதக்கம்
Pingat Gagah Perkasa
The Conspicuous Gallantry Medal | PGP |  |
| 8 | சிறப்பு சேவை பதக்கம்
Pingat Jasa Gemilang
The Meritorious Service Medal | PJG |  |
| 9 | பொது சேவை விருது
Bintang Bakti Masyarakat
The Public Service Star | BBM |  |
| 10 | பொது நிர்வாக பதக்கம் (தங்கம்)
Pingat Pentadbiran Awam (Emas)
The Public Administration Medal (Gold) | PPA(E) |  |
| 11 | வீரர் பதக்கம்
Pingat Keberanian
The Medal of Valour |  |  |
| 12 | பொது நிர்வாக பதக்கம் (வெள்ளி)
Pingat Pentadbiran Awam (Perak)
The Public Administration Medal (Silver) | PPA(P) |  |
| 13 | பொது நிர்வாக பதக்கம் (வெண்கலம்)
Pingat Pentadbiran Awam (Gangsa)
The Public Administration Medal (Bronze) | PPA(G) |  |
| 14 | பாராட்டு பதக்கம்
Pingat Kepujian
The Commendation Medal |  |  |
| 15 | பொது சேவை பதக்கம்
Pingat Bakti Masyarakat
The Public Service Medal | PBM |  |
| 16 | செயல்திறன் பதக்கம்
Pingat Berkebolehan
The Efficiency Medal | PB |  |
| 17 | நீண்டகால சேவை விருது
Pingat Bakti Setia
The Long Service Award | PBS | } |
# ஆண்ட்ரூ இலான்ஹாம்

**ஆண்ட்ரூ இலான்ஹாம்** என்பவர் அமெரிக்க நாட்டு திரைக்கதை ஆசிரியர் ஆவார். இவர் டெஸ்டின் டேனியல் கிரெட்டன் இயக்கிய தி கிளாஸ் கேஸ்லே (2017), ஜஸ்ட் மெர்சி (2019) மற்றும் சாங்க்-சி அண்ட் தி லெஜெண்ட் ஒப் தி டென் ரிங்ஸ் (2021) போன்ற படங்களில் திரைக்கதை எழுத்தாளராக பணிபுரிந்துள்ளார்.
# ஆண்ட்ரூ இலான்ஹாம்

## தொழில்

இவர் 2015 ஆம் ஆண்டில் பாய்21 என்ற நாடகத் திரைப்படத்திற்கான திரைக்கதை எழுதியதன் மூலம் தனது திரைத்துறை வாழ்க்கையைத் தொடங்கினார். பின்னர் 2016 இல் இயக்குநர் டெஸ்டின் டேனியல் கிரெட்டன் என்பவர் இயக்கிய தி ஷேக் என்ற திரைப்படதில் இணை திரைக்கதை எழுத்தாளராக பணிபுரிந்தார், அதை தொடர்ந்து 2017 இல் தி கிளாஸ் கேஸ்லே, 2019 இல் ஜஸ்ட் மெர்சி மற்றும் 2021 இல் வெளியான சாங்க்-சி அண்ட் தி லெஜெண்ட் ஒப் தி டென் ரிங்ஸ் போன்ற படங்களில் இணைந்து பணிபுரிந்துள்ளார்.
# காஸ் பிர்போ

**மத்தேயு கசுவோ பிர்போ** என்பவர் அமெரிக்க நாட்டு திரைப்பட இயக்குநர், புகைப்படக்காரர் மற்றும் திரைக்கதை ஆசிரியர் ஆவார். இவர் தனது உறவினரான ரியானுடன் சேர்ந்து மார்வெல் திரைப் பிரபஞ்ச படமான எட்டெர்னல்சு என்ற திரைப்படத்திற்காக திரைக்கதை எழுதியுள்ளார். இவரது முதல் ஆவணப்படமான 'ரெஃப்யூஜ்' படம் சாண்டா பார்பரா சர்வதேச திரைப்பட விழாவில் சிறந்த ஆவணப்படத்தை வென்றுள்ளது என்பது குறிப்பிடத்தக்கது.
# மைக்கேல் வால்ட்ரோன்

**மைக்கேல் வால்ட்ரோன்** (பிறப்பு: ஏப்ரல் 23, 1987) என்பவர் அமெரிக்க நாட்டு திரைக்கதை ஆசிரியர் மற்றும் தயாரிப்பாளர் ஆவார். இவர் ரிக் அண்ட் மோர்டி மற்றும் ஹீல்ஸ் போன்ற தொலைக்காட்சித் தொடர்களில் தயாரிப்பாளராக பணிபுரிந்துள்ளார், அத்துடன் மார்வெல் திரைப் பிரபஞ்சத் தொடரான லோகி தொடரை உருவாக்கியுள்ளார் மற்றும் டாக்டர் ஸ்ட்ரேஞ்ச் இன் த மல்டிவெர்ஸ் ஆப் மேட்னெஸ் (2022) என்ற படத்திற்கு திரைக்கதை எழுதியுள்ளார்.
# மைக்கேல் வால்ட்ரோன்

## திரைப்படங்கள் மற்றும் தொடர்கள்

| ஆண்டு | தலைப்பு | உருவாக்கம் | குறிப்பு |
| --- | --- | --- | --- |
| 2014 | கம்முநிட்டி | 13 அத்தியாயங்கள் |  |
| 2017 | குட் கேம் | 6 அத்தியாயங்கள் |  |
| 2019–2020 | ரிக் அண்ட் மோர்டி | அத்தியாய எழுத்தாளர் |  |
| 2021– | லோகி | 6 அத்தியாயங்கள் |  |
| 2021– | ஹீல்ஸ் | 8 அத்தியாயங்கள் |  |
| 2022 | டாக்டர் ஸ்ட்ரேஞ்ச் இன் த மல்டிவெர்ஸ் ஆப் மேட்னெஸ் | நடிகர்: கிறிஸ்டின் பால்மரின் திருமண விருந்தினர் |  |
# ஜெனிபர் காய்டின் ரொபின்சன்

**ஜெனிபர் காய்டின் ரொபின்சன்** (பிறப்பு: ஏப்ரல் 4, 1988) என்பவர் அமெரிக்க நாட்டு திரைப்பட இயக்குநர், திரைக்கதை ஆசிரியர் மற்றும் தயாரிப்பாளர் ஆவார். இவர் எம் டிவி நிகழ்ச்சியான சுவீட்/விசியஸ், நெற்ஃபிளிக்சு திரைப்படமான சம்வன் கிரேட் (2019), மற்றும் தைகா வைதிதி உடன் இணைந்து மார்வெல் ஸ்டுடியோ தயாரிப்பில் வெளியான தோர்: லவ் அண்ட் தண்டர் என்ற படத்துக்காக இணை-எழுதுதல் ஆகியவற்றிற்காக இவர் மிகவும் பிரபலமானவர்.
# ஜெனிபர் காய்டின் ரொபின்சன்

## திரைப்படங்கள்

| ஆண்டு | தலைப்பு | இயக்குநர் | திரைக்கதை | தயாரிப்பாளர் | குறிப்பு |
| --- | --- | --- | --- | --- | --- |
| 2019 | சம்வன் கிரேட் | நிர்வாக தயாரிப்பாளர் |  |  |  |
| 2020 | அன்ப்ரெக்னன்ட் |  |  |  |  |
| 2022 | தோர்: லவ் அண்ட் தண்டர் | இணை எழுத்தாளர் |  |  |  |
| 2022 | டூ ரெவெஞ்ச் |  |  |  |  |
# ஜெனிபர் காய்டின் ரொபின்சன்

## தொடர்கள்

| ஆண்டு | தலைப்பு | இயக்குநர் | திரைக்கதை | தயாரிப்பாளர் | குறிப்பு |
| --- | --- | --- | --- | --- | --- |
| 2016 | சுவீட்/விசியஸ் | தொடர் உருவாக்குபவர் |  |  |  |
| 2020 | லவ் லைஃப் | அத்தியாயம்: "மேக்னஸ் லண்ட் பகுதி II" |  |  |  |
| 2021 | ஹாக்ஐ |  |  |  |  |
# ஜெப் லவ்னெசு

**ஜெப் லவ்னெசு** என்பவர் அமெரிக்க நாட்டு நடிகர், வரைகதை புத்தக எழுத்தாளர், திரைக்கதை ஆசிரியர் மற்றும் தயாரிப்பாளர் ஆவார். இவர் ஜிம்மி கிம்மல் லைவ்!, ரிக் அண்ட் மோர்டி மற்றும் மார்வெல் திரைப் பிரபஞ்சத் திரைப்படமான ஆன்ட்-மேன் அண்ட் த வாஸ்ப்: குவாண்டுமேனியா ஆகியவற்றில் பணிபுரிந்ததற்காக மிகவும் பிரபலமானவர்.  
இவர் மார்ச்சு 2015 இல் கலைஞர் பிரையன் கெசிங்கர் உடன் இணைந்து மார்வெல் காமிக்ஸ் கதாபாத்திரமான குரூட்டை மையமாகக் கொண்ட வரைகதை தொடரை எழுதினார். அதை தொடர்ந்து மே 2017 இல், நோவா மற்றும் ஸ்பைடர் மேன் உள்ளிட்ட பிற மார்வெல் கதாபாத்திரங்களை மையமாக வைத்து பல நகைச்சுவை பிரச்சினைகளை எழுதினார்.
# மேகன் மெக்டோனல்

**மேகன் மெக்டோனல்** என்பவர் அமெரிக்க நாட்டு திரைக்கதை ஆசிரியர் ஆவார். இவர் மார்வெல் திரைப் பிரபஞ்சத் தொடரான வாண்டாவிஷன் (2021) மற்றும் தி மார்வெல்ஸ் (2023) என்ற திரைப்படத்திலும் திரைக்கதை எழுத்தாளராக பணிபுரிந்ததற்காக அறியப்படுகிறார்.  
இவர் ஆர்வர்டு பல்கலைக்கழகத்தில் பட்டம் பெற்றவர், அங்கு அவர் ஹாஸ்டி புட்டிங் கிளப்பில் உறுப்பினராக இருந்துள்ளார்.
# மேகன் மெக்டோனல்

## திரைத்துறை வாழ்க்கை

இவர் 2016 ஆம் ஆண்டு மீட் கியூட்டு என்ற குறும்படத்தில் இணை இயக்குனராகவும் மற்றும் நிர்வாக தயாரிப்பாளராகவும் தனது திரைத்துறை வாழ்க்கையைத் தொடங்கினார். அதை தொடர்ந்து மார்வெல் திரைப் பிரபஞ்சத்தில் அமைக்கப்பட்ட டிஸ்னி+ தொடரான வாண்டாவிஷனின் இரண்டு அத்தியாயங்களை எழுதிய பிறகு இவர் பிரபலமடைந்தார். பின்னர் தை மாதம் 2020 இல் இவர் 2023 மார்வெல் திரைப் பிரபஞ்சத் திரைப்படமான தி மார்வெல்ஸ் படத்தில் திரைக்கதை எழுதினார்.
# மல்டிவர்சு (மார்வெல் திரைப் பிரபஞ்சம்)

**மல்டிவர்சு** அல்லது **பல்லண்டம்** என்பது மார்வெல் திரைப் பிரபஞ்ச ஊடக உரிமையில் ஒரு கற்பனையான அமைப்பாகும். இது மார்வெல் காமிக்ஸில் இருந்த அதே பெயரை அடிப்படையாகக் கொண்ட எண்ணற்ற பல மாற்று யதார்த்தங்கள் மற்றும் பரிமாணங்களின் தொகுப்பாகும். இதன் முதல் தொடக்கம் டாக்டர் ஸ்ட்ரேஞ்ச் (2016) என்ற திரைப்படத்தில் இருந்து தொடங்குகின்றது, இது "தி மல்டிவர்சு சகா" வில் அடங்கிய நான்காம் கட்டம், ஐந்தாம் கட்டம் மற்றும் ஆறாம் கட்டம் ஆகியவற்றில் முக்கியப் பங்கு வகிக்கிறது.  
இந்த சகா விமர்சகர்களிடமிருந்து கலவையான பதிலைப் பெற்றது, அதன் காட்சியமைப்பு மற்றும் ஆர்வம் ஆகியவற்றிற்காக பாராட்டப்பட்டது, அத்துடன் மார்வல் திரைப் பிரபஞ்சம் அல்லாத மார்வெல் படங்களின் கதாபாத்திரங்களின் ஒருங்கிணைப்பு பார்வையாளர்கள் மற்றும் வர்ணனையாளர்களிடையே ஊகத்தையும் விவாதத்தையும் உருவாக்கியுள்ளது.
# மல்டிவர்சு (மார்வெல் திரைப் பிரபஞ்சம்)

## கருத்து மற்றும் உருவாக்கம்

மல்டிவர்சு முதன்முதலில் 1960 மற்றும் 1970 களில் வெளியான மார்வெல் வரைகதைகளில் அறிமுகப்படுத்தப்பட்டது. இது 1962 இல் வெளியான ஸ்ட்ரேஞ்சர் டைல்ஸ் #103 என்ற கதையில் பென்டாஸ்டிக் போரின் ஜானி ஸ்டார்ம் என்ற கதாபாத்திரம் மார்வெல் வரலாற்றில் முதல்முறையாக ஒரு மாற்று யதார்த்தத்திற்கு டெலிபோர்ட் செய்யப்பட்டது, அந்தக் கதாபாத்திரம் ஐந்தாவது பரிமாணத்திற்கு அனுப்பப்பட்டது (பின்னர் பூமி-1612 என நியமிக்கப்பட்டது). இந்த மல்டிவர்சு பற்றிய தெளிவான விளக்கம் வாட் இப்...? #1 (1977) மற்றும் மார்வெல் டூ-இன்-ஒன் #50 (1979) போன்ற கதைகளில் விரிவாக கூறப்பட்டது. வரைகதைகளில் இடம்பெற்றுள்ள முக்கிய உண்மை என்றால் 1983 இல் வெளியான **த டேர்டெவில்ஸ் #7** என்ற கதையில் பூமியை வேறுபட்டு காட்டுவதற்காக எர்த்-616 என்று கேப்டன் பிரிட்டன் படைப்பாளி டேவிட் தோர்ப்பால் பெயரிடப்பட்டது.  
2008 ஆம் ஆண்டில், மார்வெல் திரைப் பிரபஞ்ச உரிமையின் கீழ் என்ற அயன் மேன் திரைப்படம் வெளியிடப்பட்டது. அத்துடன் மார்வெல் திரைப் பிரபஞ்சம் இருப்பதாக லோகி, க்வென்பூல் மற்றும் டாக்டர் ஸ்ட்ரேஞ்ச் ஆகிய வரைகதை கதாபாத்திரங்கள் அறிந்திருப்பதாகக் வரைகதைகளில் காட்டப்பட்டுள்ளது. மற்றும் 2016 ஆம் ஆண்டு வெளியானடாக்டர் ஸ்ட்ரேஞ்ச் திரைப்படத்தின் மூலம் மல்டிவர்சு அறிமுகப்படுத்தப்பட்டது, இதை பற்றி இயக்குநர் இசுகாட் டெரிக்சன் கூறுகையில் "மார்வெல் காமிக் புத்தக பிரபஞ்சத்தை மார்வெல் மல்டிவர்ஸில் உடைத்துவிட்டது" என்று குறிப்பிட்டார். அந்த நேரத்தில், தயாரிப்பாளரும் மார்வெல் ஸ்டுடியோசு தலைவருமான கேவின் பிகே வரைகதையில் இடம்பெற்றுள்ளதைப் போன்ற இணையான பிரபஞ்சங்களை ஆராயும் திட்டம் எதுவும் இல்லை என்றும், அதற்குப் பதிலாக பல்வேறு "அன்னிய பரிமாணங்களை" படம் ஆராய்வதாகவும் கூறினார்.  
2019 இல் வெளியான அவெஞ்சர்ஸ்: எண்ட்கேம் திரைப்படத்தில் மல்டிவர்சு பற்றி மறுபரிசீலனை செய்யப்பட்டது, இதில் அவெஞ்சர்ஸ் ஒரு "டைம் ஹீஸ்ட் (நேரப் பயணம்)" இன் ஒரு பகுதியாக நான்கு மாற்று காலக்கெடுவிற்கு பயணம் செய்கிறார்கள். இது லோகியின் மாற்று பதிப்பு 2012 நியூயார்க்கில் இருந்து தப்பிப்பது டிஸ்னி+ தொடரான லோகியின் (2021) முதல் பருவத்தில் இணைகிறது. மார்வெல் திரைப் பிரபஞ்சம்: நான்காம் கட்டத்தில் மல்டிவர்சு முக்கியப் பங்கு வகிக்கிறது, குறிப்பாக லோகியின் முதல் பருவம், டிஸ்னி+ தொடரின் முதல் மற்றும் இரண்டாவது பருவம் வாட் இப்...? (2021 & 2023), திரைப்படங்களான இசுபைடர்-மேன்: நோ வே ஹோம் (2021) மற்றும் டாக்டர் ஸ்ட்ரேஞ்ச் இன் த மல்டிவெர்ஸ் ஆப் மேட்னெஸ் (2022) போன்றவை ஆகும்.  
மார்வெல் திரைப் பிரபஞ்சத்தின் நான்காம் கட்டம், ஐந்தாம் கட்டம் மற்றும் ஆறாம் கட்டம் ஆகியவை "தி மல்டிவர்சு சகா" வை உள்ளடக்கும், இது அவெஞ்சர்ஸ்: தி காங் டியன்ஸ்ட்டி (2025) மற்றும் அவெஞ்சர்ஸ்: சீக்ரெட் வார்ஸ் (2025) ஆகிய படங்களுடன் முடிவடையும்.
# வின்சுலோ நினைவுப் பூங்கா

**வின்சுலோ நினைவுப் பூங்கா** (*Winslow Memorial Park*) அமெரிக்காவின் மேய்ன் மாநிலத்திலுள்ள பிரீபோர்ட்டு நகரத்தில் அமைந்துள்ள ஒரு கடலோரப் பூங்கா மற்றும் முகாம் மைதானமாகும். வின்சுலோ பூங்கா என்றும் இது அழைக்கப்படுகிறது. 90 ஏக்கரில் (0.14 சதுர மைல்) பரப்பளவில் அர்ராசீகெட்டு ஆற்றின் தெற்கு முனைக்கு அருகில் இப்பூங்கா அமைக்கப்பட்டுள்ளது. இதன் முகப்புக்கு அருகில், இசுடேடேபிள்சு பாயின்ட் சாலையின் கிழக்கு முனையில் காசுகோ விரிகுடா அமைந்துள்ளது. பூங்காவின் வடக்குப் பகுதி இசுடேடேபிள்சு கோவ் மீது தெரிகிறது.  
பிரீபோர்ட்டு நகரத்திற்குச் சொந்தமான இந்த பூங்கா ஆண்டுதோறும் மே மற்றும் அக்டோபர் மாதங்களுக்கு இடையே ஒரு பிரபலமான முகாம் மைதானமாகும். வின்சுலோ பூங்கா பாதையின் இருபுறமும் சுமார் நூறு மனைகள் அமைக்கப்பட்டுள்ளன. பூங்கா அமைந்துள்ள இசுடாக்பிரிட்ச்சு பாயிண்ட் என அழைக்கப்படும் தீபகற்பத்தின் வடகிழக்கு முனைக்கு இது செல்கிறது. பூங்காவின் மேற்கு முனையில், வாகன நிறுத்துமிடத்திற்கு அருகில் குழந்தைகள் விளையாட்டு மைதானம் அமைந்துள்ளது.  
இப்பூங்கா 2019 ஆம் ஆண்டில் $346,000 மற்றும் 2020 ஆம் ஆண்டில் $255,000 வருவாயை ஈட்டியது. கோவிட்-19 தொற்றுநோயின் முதல் முழு ஆண்டாகும் என்பது குறிப்பிடத்தக்கது.
# விக்கிப்பீடியா:முதற்பக்கக் கட்டுரைகள்/சூலை 31, 2022

<div id="mp-tfa-img">  
</div>
**ஈல்கானரசு** என்பது மங்கோலியப் பேரரசின் தென்மேற்குப் பகுதியாக நிறுவப்பட்ட ஒரு கானரசு ஆகும். இக்கானரசு மங்கோலியர்களால் குலாகு உளூஸ் என்றும் அலுவல் ரீதியாக ஈரான்சமீன் என்றும் அழைக்கப்பட்டது. ஈரான்சமீன் என்பதன் பொருள் ஈரானின் நிலம் ஆகும். இது மங்கோலிய குலாகுவின் குடும்பத்தால் ஆட்சி செய்யப்பட்டது. குலாகு என்பவர் செங்கிஸ் கானின் பேரனும் டொலுயின் மகனும் ஆவார். 1260இல் தன் அண்ணன் மேங்கே கான் இறந்த பிறகு மங்கோலியப் பேரரசின் மத்திய கிழக்குப் பகுதியை குலாகு பெற்றார். **மேலும்...**
---
<div id="mp-tfa-img">  
</div>
**பத்தாயிரம்** என்பது பண்டைய கிரேக்கர்கள் அடங்கிய கூலிப்படையினர் ஆவர். இந்த படையைக் கொண்டு இளம் சைரஸ் பாரசீக பேரரசின் அரியாசனத்தை அவரது சகோதரர் இரண்டாம் அர்தசெர்க்சிடம் இருந்து கைப்பற்ற முயற்சித்தார். குனாக்சா போருக்கு அணிவகுத்து சென்ற அவர்கள் மீண்டும் கிரேக்கத்திற்கு (கிமு 401-399) திரும்பி வந்தனர். இப்பயணம் குறித்து அவர்களின் தலைவர்களில் ஒருவரான செனபோன் தனது படைப்பான *அனாபாசிஸில்* பதிவு செய்துள்ளார். **மேலும்...**
# யாங் டி பெர்துவான் நெகாரா

**யாங் டி பெர்துவான் நெகாரா** (ஆங்கிலம்: *Yang di-Pertuan Negara*; மலாய்: *Yang di-Pertuan Negara*) என்பது தென்கிழக்கு ஆசியாவில் மலாய் மொழி பேசும் சில நாடுகளில் அரச தலைவருக்கான பதவிப் பெயர் ஆகும்.  
இந்தப் பதவிப் பெயர் புரூணை, மற்றும் சிங்கப்பூர் ஆகிய நாடுகளில் பல்வேறு காலங்களில் அதிகாரப்பூர்வ பட்டப் பெயராகப் பயன்படுத்தப்பட்டது.  
- **யாங் டி பெர்துவா நெகிரி** *(Yang di-Pertua Negeri)* எனும் பதவி மலேசியாவின் பினாங்கு, மலாக்கா, சபா, சரவாக் ஆகிய மாநிலங்களின் (கவர்னர்) ஆளுநரைக் குறிப்பிடும் பதவி.  
- **யாங் டி பெர்துவான் நெகாரா** *(Yang di-Pertuan Negara)* எனும் பதவி 1965-ஆம் ஆண்டுக்கு முன்னர் சபா, சிங்கப்பூர், புரூணை ஆகிய மாநிலங்களின் (கவர்னர்) ஆளுநரைக் குறிப்பிடும் பதவி.  
- **யாங் டி பெர்துவான் அகோங்** *(Yang di-Pertuan Agong)* எனும் பதவி மலேசியா நாட்டின் பேரரசரைக் குறிப்பிடும் பதவி.
# யாங் டி பெர்துவான் நெகாரா

## பொது

### சபா

சபா மாநிலத் தலைவர், ஒரு காலத்தில் யாங் டி பெர்துவான் நெகாரா *(Yang Di-Pertua Negara)* என்று அழைக்கப்பட்டார். தற்சமயம் யாங் டி பெர்துவா நெகாரா *(Yang Di-Pertua Negeri)* என்று அழைக்கப் படுகிறார்.
# யாங் டி பெர்துவான் நெகாரா

## பொது

### சிங்கப்பூர்

1959-ஆம் ஆண்டுக்கு முன்னர், ஐக்கிய இராச்சியத்தின் பிரதிநிதியாக ஒரு காலனித்துவ ஆளுநர் *(Governor of Singapore)*, சிங்கப்பூரில் பொறுப்பு வகித்தார். சிங்கப்பூருக்குச் சுயாட்சியை வழங்கிய அரசியலமைப்பின் திருத்தங்களைத் தொடர்ந்து, காலனித்துவ ஆளுநர் எனும் பதவி யாங் டி பெர்துவான் நெகாரா என்று மாற்றம் காணப்பட்டது.  
யாங் டி பெர்துவான் நெகாரா எனும் பதவி ஓர் அரசுத் தலைவர் என்று நேரடியாக அர்த்தம் கொண்டு இருந்த போதிலும், அரசியலமைப்பு ரீதியில், சட்டப்படியாக ஒரு தலைமை நிர்வாகி போல செயல்பட வேண்டிய நிலையில் இருந்தது.
# யாங் டி பெர்துவான் நெகாரா

## பொது

### சிங்கப்பூரின் முதல் யாங் டி பெர்துவான் நெகாரா

ஓர் இடைக்கால ஏற்பாட்டின் கீழ், சிங்கப்பூரின் கடைசி காலனித்துவ ஆளுநர் சர் வில்லியம் கூடே *(Sir William Goode)* என்பவர்; 1959 ஜூன் 3-ஆம் தேதி முதல் 1959 டிசம்பர் 3-ஆம் தேதி வரையில் சிங்கப்பூரின் முதல் யாங் டி பெர்துவான் நெகாராவாகப் பணியாற்றினார்.  
அதன் பின்னர் அந்தப் பொறுப்பை யூசுப் இசாக் (Yusof bin Ishak) ஏற்றுக் கொண்டார். இவர் பதவி ஏற்ற அதே 1959 டிசம்பர் 3-ஆம் தேதிதான் சிங்கப்பூருக்கான புதிய தேசியக் கொடி; மரபுச் சின்னம் (coat of arms); நாட்டுப் பண் ஆகியவை பெறப்பட்டன.  
1963-ஆம் ஆண்டில் சிங்கப்பூர் அரசு, மலேசியாவின் 14-ஆவது மாநிலமாக இணைக்கப்பட்ட பின்னரும் யாங் டி பெர்துவான் நெகாரா பதவி தக்க வைக்கப்பட்டது. அந்தக் கட்டத்தில் சிங்கப்பூரின் யாங் டி பெர்துவான் நெகாரா; மலேசியாவின் யாங் டி பெர்துவான் அகோங் அவர்களின் கீழ் செயல்பட்டு வந்தார்.  
- சர் வில்லியம் கூடே &ndash; 3 ஜூன் 1959 முதல் 3 டிசம்பர் 1959 வரை
- யூசுப் இசாக் &ndash; 3 டிசம்பர் 1959 முதல் 9 ஆகஸ்டு 1965 வரை
# யாங் டி பெர்துவான் நெகாரா

## புரூணை

புரூணை  
புரூணை நாட்டில், அதன் மன்னர் *(Sultan of Brunei),* யாங் டி பெர்துவான் நெகாரா புரூணை டாருல் சலாம் *(Yang Di-Pertuan Negara Brunei Darussalam)* என்றும் அழைக்கப் படுகிறார்.  
ஆனாலும், புரூணை நாட்டு மரபுகளின்படி, புரூணை நாட்டின் சுல்தான் அவர்கள்; கெபாவா டூலி யாங் மகா மூலியா *(KDYMM)* பதுகா செரி பகிந்தா சுல்தான் *(Kebawah Duli Yang Maha Mulia (KDYMM) Paduka Seri Baginda Sultan)* என்றே அழைக்கப் படுகிறார். அரசாங்கத் தலைவர் யாங் டி பெர்துவான் நெகாரா புரூணை டாருல் சலாம் *(Yang Di-Pertuan Negara Brunei Darussalam)* அழைக்கப் படுகிறார்.
# குத்லுக்-கானிடுகள்

**குத்லுக்-கானிடுகள்** என்பது கிதான் இனத்தைப் பூர்வீகமாக கொண்டவர்களால் உருவாக்கப்பட்ட ஒரு அரசமரபு ஆகும். இது **குத்லுக்-கானிடு அரசமரபு**, **கிர்மானிடு அரசமரபு** அல்லது **பிற்கால மேற்கு இலியாவோ** என்றும் அழைக்கப்படுகிறது. இந்த அரசமரபு 1222 முதல் 1306ஆம் ஆண்டு வரை கிர்மான் பகுதியை ஆண்டது.  
கிர்மான் பகுதி தற்போதைய ஈரானின் கெர்மான் மாகாணத்தில் உள்ளது. காரா கிதையின் வீழ்ச்சியின் போது அங்கிருந்து புரக் அசிப் என்பவர் வெளியேறினார். அவர் இந்த அரச மரபைத் தோற்றுவித்தார். ஆரம்பத்தில் சுதந்திரமான அரசாக இருந்த இது பிற்காலத்தில் குவாரசமிய அரசமரபு, மங்கோலியப் பேரரசு மற்றும் ஈல்கானரசு ஆகிய அரசுகளுக்கு அடிபணிந்த அரசாக இருந்தது. ஈல்கானரசு ஆட்சியாளரான ஒல்ஜைடு இந்த அரச மரபை அதிகாரத்திலிருந்து நீக்கினார். அவர் கிர்மானின் ஆளுநராக நசீரல்தீன் முகம்மது இப்னு புர்கானை நியமித்தார்.
# பரசேரி

**பரசேரி** என்னும் கிராமம் கன்னியாகுமரி மாவட்டத்தில் கல்குளம் வட்டத்தில் கட்டிமாங்கோடு ஊராட்சியின் கீழ் வரும் கிராமம் ஆகும்.  
இக்கிராமம் திங்கள்சந்தை-தோட்டியோடு சாலையில் அமைந்துள்ளது. இது நாகர்கோவில் பேருந்து நிலையத்திலிருந்து சுமார் பத்து கிலோமீட்டர் தொலைவிலும், நாகர்கோவில் தொடர்வண்டி நிலையத்திலிருந்து சுமார் 12 கிலோமீட்டர் தொலைவிலும் அமைந்துள்ளது. கொன்னக்குழிவிளை, மேற்கு பரசேரி, கரிஞ்சான்கோடு, தோட்டியோடு, கட்டிமாங்கோடு ஆகியவை இதன் அண்டை ஊர்களாகும்.
# பரசேரி

## ஊர் பெயர்காரணம்

பரசேரியில் அமைந்துள்ள குளத்தின் பெயர் பரவன் குளம். இங்கு பரவர்கள் வாழ்ந்ததாக பல ஆதாரங்கள் உள்ளன. இவர்களுடைய இனப்பெயர் அடிப்படையிலேயே **பரசேரி** என்று கிராமத்தின் பெயர் உருவானது. இத்தகவல் கன்னியாகுமரி ஊர்களின் பெயர்கள் ஆய்வறிக்கை மற்றும் பரவர் வரலாறு ஆய்வறிக்கையில் குறிப்பிடப்பட்டுள்ளது.  
ஆயினும், தற்பொழுது இக்கிராமம் கிருஷ்ண வகை சமுதாய மக்கள் அதிகம் வாழும் கிராமம் ஆகும்.
# அகிவா கோல்ட்ஸ்மேன்

**அகிவா ஜே. கோல்ட்ஸ்மேன்** (பிறப்பு: சூலை 7, 1962) என்பவர் அமெரிக்க நாட்டு திரைப்பட இயக்குநர், திரைக்கதை ஆசிரியர் மற்றும் திரைப்படத் தயாரிப்பாளர் ஆவார். இவர் பிரபலமான நாவல்களின் தழுவல்களை தயாரிப்பதில் பெயர் பெற்றவர்.  
இவர் திரைக்கதை எழுத்தாளராக தி கிளையண்ட் (1994), பேட்மேன் பெரெவர் (1995), பேட்மேன் & ராபின் (1997), ஐ ரோபோ (2004), சிண்ட்ரெல்லா மேன் (2005) மற்றும் ஐ ஆம் லெஜண்ட் (2007) போன்ற பல திரைப்படங்களில் பணிபுரிந்துள்ளார். இவர் 2002 ஆம் ஆண்டில் சிறந்த தழுவல் திரைக்கதைக்கான விருதையும், 2001 ஆம் ஆண்டு வெளியான எ பியூட்டிஃபுல் மைன்டு திரைப்படத்திற்கான சிறந்த திரைக்கதைக்கான கோல்டன் குளோப் விருதையும் பெற்றார், இது சிறந்த படத்திற்கான அகாதமி விருதையும் வென்றது. பின்னர் இவர் 2006 இல் மீண்டும் எ பியூட்டிஃபுல் மைன்டு இயக்குநரான ரான் ஹவர்டு உடன் இணைந்து டான் பிரவின் நாவலான த டா வின்சி கோட் என்ற நாவலை படமாக்கினார்கள். அதை தொடர்ந்து இவர் 2009 ஆம் ஆண்டின் தொடர்ச்சியான ஏஞ்சல்ஸ் அண்ட் டெமான்ஸ் என்ற படத்திற்காக திரைக்கதையையும் எழுதினார்.  
இவர் 2018 ஆம் ஆண்டு முதல் டிசி காமிக்ஸ் தொலைக்காட்சித் தொடரான டைட்டன்சு மற்றும் பாரமவுண்ட் பிளஸ் தொடரான இசுடார் இட்ரெக்: பிகார்ட் மற்றும் அதன் தொடரிசியான இசுடார் இட்ரெக்: தி நெக்ஸ்ட் ஜெனரேஷன் மற்றும் இசுடார் இட்ரெக்: நெமசிசு ஆகியவற்றை இணைந்து உருவாக்குவதற்கு பெயர் பெற்றவர்.
# சார்லசு ரோவன்

**சார்லசு ரோவன்** (பிறப்பு: ஆகத்து 2, 1949) என்பவர் அமெரிக்க நாட்டு திரைப்படத் தயாரிப்பாளர் மற்றும் அட்லஸ் என்டர்டெயின்மென்ட் நிறுவனத்தின் தலைவர் மற்றும் இணை நிறுவனர் ஆவார். இவர் த டார்க் நைட் (2008), மேன் ஆப் ஸ்டீல் (2013), தி சூசைட்டு இசுக்வாட்டு (2016), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), வொண்டர் வுமன் (2017), வொண்டர் வுமன் 1984 (2020) மற்றும் தி சூசைட்டு இசுக்வாட்டு (2021) போன்ற மீநாயகன் திரைப்படங்களை தயாரித்ததற்காக அறியப்படுகிறார்.  
இவரது திரைப்படமான அமெரிக்கன் ஹஸ்ல் என்ற படம் 2014 ஆம் ஆண்டில் சிறந்த திரைப்படத்திற்கான அகாதமி விருதுக்கு பரிந்துரைக்கப்பட்டது, மேலும் 9 பிரிவுகளிலும் பரிந்துரைக்கப்பட்டார். அதை தொடர்ந்து சனவரி 2018 இல் தனது பணிக்காக டேவிட் ஓ. செல்ஸ்னிக் சாதனை விருதை இவர் அமெரிக்காவின் தயாரிப்பாளர் சங்கத்திடமிருந்து பெற்றார்.
# திருவள்ளுவர் தமிழ்ப் பள்ளி, எடிசன், நியூ ஜெர்சி

**திருவள்ளுவர் தமிழ் பள்ளி** என்பது அமெரிக்காவின் நியூ ஜெர்சி மாநிலம், மிடில்செக்ஸ் கவுண்டி, எடிசன் நகரியத்தில், "சேர்ந்து வளர்ப்போம் செந்தமிழ்ப் பயிரை" என்ற குறிக்கோளுடன், இலாப நோக்கற்ற இலாப நோக்கற்ற தமிழ்க் கல்விக்கான தொண்டு நிறுவனமாகும். (non-profit organization). நியூ ஜெர்சி மாநிலத்தில் தமிழ் மொழி கற்கும் குழந்தைகள், பதின்ம வயதினர் மற்றும் இளைஞர்களுக்கு இரண்டாம் மொழிக் கற்றலுக்கான மதிப்பீட்டுப் புள்ளிகளைப் பெறுதல் (accreditation) என்ற தொலை நோக்குத் திட்டத்துடனும், அமெரிக்க சூழ்நிலைக்கேற்ற எளிமையான முறையில் பொதுப் பாடத்திட்டத்துடன் (common structure syllabus) கூடிய தமிழ்க் கல்வியை அளித்தல் என்ற உடனடித் திட்டத்துடனும் எடிசன் நகரில் நடத்தப்படுகின்றது.
- 2. உலகத் தமிழ்க் கல்விக் கழகம் (International Tamil Academy (ITA), (பழைய பெயர்: கலிபோர்னியா தமிழ் அகாடமி California Tamil Academy (CTA), முகவரி: 14435 சி பிக் பேசின் வழி #179 சரடோகா, CA 95070-6091. கிளைகள்: 8, உறுப்புப் பள்ளிகள் 81  
இவை தவிர சிங்கப்பூர் கல்வி அமைச்சின் தமிழ்ப் பாடத் திட்ட வரைவுப் பிரிவு உருவாக்கிய தமிழ்மொழி பாடத்திட்டம்,
தமிழ்நாட்டின் சமச்சீர் கல்வி பாடத்திட்டம், தமிழ் இணையக் கல்விக் கழகம் (TVA) பாடத்திட்டம், மினிசோட்டா தமிழ்ப் பள்ளி பாடத்திட்டம் மற்றும் பொள்ளாச்சி நசனின் 32 அட்டையுடன் தமிழ் பயிற்றுவிக்கும் முறை, பிற உள்நாட்டுப் பாடத்திட்டங்களின் பல்வேறு பாடத்திட்டங்களை சில தமிழ்ப் பள்ளிகள் பயன்படுத்துகின்றன.  
தமிழ் மொழிக் கல்வி கற்கும் குழந்தைகளுக்குச் சாதகமாக சில நல்ல மாற்றங்கள் தொடங்கியுள்ளதை இங்கு குறிப்பிடலாம். இரண்டாம் மொழி படிப்பவர்களுக்கு வழங்கப்படும் புள்ளிகளில் (கிரெடிட்) ஒரு பகுதியை தமிழ் படிப்பவர்களுக்கு வழங்க சில மாநிலங்களும் அவற்றின் கல்வி மாவட்டங்களும் முன்வந்துள்ளன. உலகத் தமிழ்க் கல்விக் கழகத்தின் உயர்நிலைப் பள்ளி புள்ளித் திட்டம் (High School Credit Program (HSCP) என்பது அமெரிக்கப் பள்ளிகளின் இரண்டாம் மொழிக் கல்வித் தேவைகளை நிறைவேற்றுவதற்காக தமிழ் மொழி வகுப்புகளை நடத்துவதாகும். ஸ்பானிஷ் மற்றும் பிரெஞ்ச் மொழிகளைப் போன்றே நான்கு நிலைகள் கொண்ட தமிழ் வகுப்பினை இக்கழகம் நடத்தி வருகிறது.  
வெளிநாட்டு மொழியை கற்பிப்பதற்கான அமெரிக்க கவுன்சில் நிறுவனம் (American Council for Teaching Foreign Language (ACTFL) மொழித்திறனைச் சோதிப்பதற்கான மதிப்பீட்டுக் கோட்பாடுகளை வகுத்துள்ளது. இதன்படி தகுதிமிக்க ஆசியர்களால் மாணவர்களின் மொழி அறிவினைச் சோதிக்கவும், சோதனையில் தேர்ச்சி பெற்ற மாணவர்களுக்கு இருமொழி முத்திரை (Seal Of Bi-literacy) என்னும் அங்கீகாரத்தை வழங்கும் திட்டத்திற்கு இருமொழி முத்திரை வழங்கும் திட்டம் என்று பெயர். இரண்டு அல்லது அதற்கு மேற்பட்ட மொழிகளில் தேர்ச்சி பெற்ற மாணவர்களுக்கு, அவர்களது மாநிலக் கல்வித்துறை வழங்கும் முத்திரை இருமொழி முத்திரை ஆகும். மேல்நிலைப் பள்ளியின் இறுதி வகுப்பில் ஆங்கில மொழி தவிர இரு மொழிக்கான தேர்வில் தேர்ச்சியடையும் மாணவர்களுக்கான ‘இருமொழிக் கல்வி முத்திரையினை’ வழங்க கலிபோர்னியா மாநிலம் முன்வந்துள்ளது. இம்மாநிலத்தின் இரு மொழிகளுக்கான விருப்பத் தேர்வுப் பட்டியலில் தமிழ் இடம்பெற்றுள்ளதை குறிப்பிடலாம்.
# திருவள்ளுவர் தமிழ்ப் பள்ளி, எடிசன், நியூ ஜெர்சி

## திருவள்ளுவர் தமிழிப் பள்ளியில் தமிழ் மொழிக் கல்வி

புலம்பெயர்ந்து வாழும் குழந்தைகளுக்கும், இளைஞர்களுக்கும் இப்பள்ளியில் தமிழ் மொழி பயிற்றுவிக்கப்படுகிறது. இப்பள்ளியில் பயிலும் மாணவர்கள், தங்கள் வழக்கமான பள்ளி நேரங்களைத் தவிர, விடுமுறை நாட்களில், வேடிக்கையான செயல்பாடுகள் மற்றும் விளையாட்டுகள் மூலம் மொழியைப் படிக்கவும், எழுதவும், உரையாடவும் கற்றுக்கொள்கிறார்கள். தமிழ் மொழியைக் கற்றுக்கொள்வது மட்டுமின்றி, இசை, பாட்டு, நடனம், நாடகம், போன்ற நிகழ்ச்சிகளில் பங்கேற்பதன் மூலம் தமிழ் மரபினை விளங்கிக்கொள்ளவும் முடிகிறது.  
திருவள்ளுவர் தமிழ் பள்ளி உலகத் தமிழ்க் கல்விக் கழகத்துடன் இணைக்கப்பட்டுள்ளது. இதன் மூலம் கட்டமைக்கப்பட்ட முறைமை (Structured Methodology) மற்றும் பாடநூல்கள், பயிற்சி ஏடுகள், செய்பணித்தாள்கள் (Worksheets), போன்றவை இங்கு பயன்படுத்தப்பட்டு வருகின்றன. இவ்வாறு முன் வரையறுக்கப்பட்ட பாடப் பாடத்திட்டத்தைப் பின்பற்றி நியூஜெர்சி மாநிலத்தில் தரப்படுத்தப்பட்ட முதல் தமிழ்ப் பள்ளி திருவள்ளுவர் தமிழ் பள்ளியாகும்.
# திருவள்ளுவர் தமிழ்ப் பள்ளி, எடிசன், நியூ ஜெர்சி

## வரலாறு

பத்தாண்டுகளுக்கு முன்னர், எடிசன் பகுதியில் பிறமொழியினர், குறிப்பாக சீனர்கள், ஒரு பள்ளிக்கட்டிடத்தையே வாடகைக்கு எடுத்துக்கொண்டு மொழி வகுப்புகளை நடத்தியுள்ளார்கள். எடிசன் பகுதியில் பல புலம்பெயர்ந்த தமிழ் குடும்பங்கள் வசித்த போதிலும், தங்களுக்கென்று தமிழ் மொழி பயிற்றுவிக்கும் பள்ளியின் தேவையை உணர்ந்தனர். ஆர்வமுள்ள பெற்றோர்கள் தங்கள் குழந்தைகளுக்கு வீட்டின் நிலவறைகளிலும், உணவருந்தும் அறைகளிலும் தங்கள் குழந்தைகளுக்கு தமிழ் வகுப்புகள் நடத்தினர்..ஒரு கூட்டு வழிபாட்டின்போது இது பற்றி விரவாகப் பேசப்பட்டது. மற்ற தமிழ் அமைப்புகளுடன் இணைந்து தமிழ் பள்ளியைத் தொடங்காமல் தனி அமைப்பாகவே ஒரு தமிழ் பள்ளி தொடங்கும் முடிவு எட்டப்பட்டது. திருமதி. கார்த்திகா சிவகுமார் இப்பள்ளிக்கு இட வசதி தேவையான ஏற்படுத்திக் கொடுத்தார். இந்த இடத்தில் வகுப்புகள் தொடங்கப்பட்டன.
# திருவள்ளுவர் தமிழ்ப் பள்ளி, எடிசன், நியூ ஜெர்சி

## பள்ளி பற்றிய முக்கிய தகவல்கள்

- தாமஸ் ஜெபர்சன் நடுநிலைப் பள்ளியில் , (முகவரி: 450 பிரிவு செயின்ட், எடிசன், NJ 08817) வகுப்பறைகள் வாடகைக்கு எடுக்கப்பட்டு, பாதுகாப்பான சூழலில், தமிழ் வகுப்புகள், வாரந்தோறும் சனிக்கிழமை மாலை 03.30 மணி முதல் 04.30 வரை நடைபெறுகின்றன.
- சாந்தி தங்கராஜ் பள்ளி முதல்வராகவும்,. லட்சுமி சுந்தரராஜன் துணை முதல்வராகவும், செந்தில்நாதன் முத்துசாமி பர்ஸாராகவும் பணியாற்றி வருகின்றனர். சாந்தி தங்கராஜ், செந்தில்நாதன் முத்துசாமி , கார்த்திகா என் பழனிசாமி, சதாசிவம் ஜெயராமன், ஆனந்த் நடராஜன் ஆகிய ஐவர் அறங்காவலர் குழுவில் இடம்பெற்றுள்ளனர்.
- வருடந்தோறும் 4 வயது முதல் 15 வயது வரையிலான குழந்தைகள் வெவ்வேறு தர நிலைகளில் இப்பள்ளியில் சேர்த்துக் கொள்ளப்படுகிறார்கள். கல்வியாண்டின் செப்டம்பர் மாதம் இரண்டாம் வாரத்தில் இப்பள்ளி தொடங்கப்பட்டு ஜூன் மாதம் இரண்டாம் வாரம் வரை இப்பள்ளி நடைபெறுகிறது.
- மாணவர்கள் ஊடாடும் விளையாட்டுகள், கதைகள், பாடல்கள் மற்றும் செயல்பாடுகள் மூலம் வேடிக்கையான முறையில் தமிழ் கற்றுக்கொள்கிறார்கள். சனிக்கிழமை தோறும் மாலை 03:00 மணி முதல் 04:30 மணி வரை வகுப்புகள் நடைபெறுகின்றன. வாரத்திற்கு 1 1/2 மணி நேர வகுப்புகள் வீதம் வருடத்திற்கு சுமார் 30-32 வகுப்புகள் நடைபெறுகின்றன.
- முன் அறிவு, வயது மற்றும் திறன் ஆகியவற்றின் அடிப்படையில் மாணவர்கள் கீழ்க்கண்டவாறு நான்கு குழுக்களாகப் பகுக்கப்பட்டுள்ளனர்:
- பாலர் 1 & 2 (வயது 3 & 4) - கழிப்பறை பயிற்சி பெற்றிருக்க வேண்டும்
- அடிப்படை 1 & 2 (வயது 5 மற்றும் அதற்கு மேல்)
- மேம்பட்ட அடிப்படை (வயது 7 மற்றும் அதற்கு மேல் - புதியவர்)
- தரம் 1 முதல் 7 வரை (வயது 7 மற்றும் அதற்கு மேல்)
- 5:1 முதல் 7:1 வரையிலான மாணவர்/ஆசிரியர் விகிதம் கொண்ட வகுப்பறை முறைமை. ஒரு வகுப்பறையில் அதிகபட்சம் 15 மாணவர்கள். பாலர் பள்ளி இவ்விகிதம் 5:1 ஆக இருக்கும்.
- இவர்களிடமிருந்து ஆண்டிற்கு $225 கட்டணமாக வசூலிக்கப்படுகிறது. உலகத் தமிழ் கல்விக் கழகத்தின் (கலிபோர்னியா) பாடநூல்கள் மற்றும் DVD ஆகியன இப்பள்ளி மூலமாக மாணவர்களுக்கு வழங்கப்படுகின்றன. மேம்பட்ட நிலை மாணவர்கள் 2 வது பாடநூல் தொகுப்பிற்கு (2nd of set of books) கூடுதல் கட்டணம் வசூலிக்கப்படுகிறது.
- தங்கள் குழந்தைகளின் முன்னேற்றம் மற்றும் அறிக்கைகளைக் கண்காணிக்க இணைய அடிப்படையிலான வலைத்தளக் கட்டுப்பாட்டகத்தை (Web based Dashboard) பெற்றோர்கள் அணுகலாம்.
# விக்கிப்பீடியா:Statistics/weekly/31-Jul-2022
| 214 | 2409:4072:6E95:F80F:0:0:C04A:A70D | 0 | 1 | 0 | 0 | 0 | 0 | 0 | 1 | 0 |  |
| 215 | J Gurunathan | 0 | 1 | 0 | 0 | 0 | 0 | 0 | 1 | 35 |  |
| 216 | 2409:4072:6C1D:A370:947F:F256:647D:A99B | 0 | 1 | 0 | 0 | 0 | 0 | 0 | 1 | 6 |  |
| 217 | 106.197.95.210 | 0 | 1 | 0 | 0 | 0 | 0 | 0 | 1 | 153 |  |
| 218 | 2409:4072:628B:7881:0:0:28F6:20B0 | 0 | 1 | 0 | 0 | 0 | 0 | 0 | 1 | 104 |  |
| 219 | 2401:4900:4842:EB18:38B8:C7FF:FE76:AA20 | 0 | 1 | 0 | 0 | 0 | 0 | 0 | 1 | 2 |  |
| 220 | Victuallers | 0 | 0 | 0 | 0 | 0 | 0 | 1 | 1 | 0 |  |
| 221 | 2401:4900:4A9F:998B:2:1:6E1F:D9C9 | 0 | 1 | 0 | 0 | 0 | 0 | 0 | 1 | 0 |  |
| 222 | 27.5.211.235 | 0 | 1 | 0 | 0 | 0 | 0 | 0 | 1 | 0 |  |
| 223 | 223.182.202.141 | 0 | 1 | 0 | 0 | 0 | 0 | 0 | 1 | 80 |  |
| 224 | 106.198.27.38 | 0 | 1 | 0 | 0 | 0 | 0 | 0 | 1 | 0 |  |
| 225 | Sankar sharulatha | 0 | 0 | 0 | 0 | 0 | 0 | 1 | 1 | 0 |  |
| 226 | Sivanimanivasagamala | 0 | 0 | 0 | 0 | 0 | 0 | 1 | 1 | 0 |  |
| 227 | 103.224.34.224 | 0 | 1 | 0 | 0 | 0 | 0 | 0 | 1 | 1297 |  |
| 228 | Rekhasivaraman | 0 | 0 | 0 | 0 | 0 | 0 | 1 | 1 | 0 |  |
| 229 | 2401:4900:6079:B50A:0:0:224:FC62 | 0 | 1 | 0 | 0 | 0 | 0 | 0 | 1 | 178 |  |
| 230 | 86.18.74.95 | 0 | 1 | 0 | 0 | 0 | 0 | 0 | 1 | 0 |  |
| 231 | 2409:4072:290:4622:0:0:2DC:B0B1 | 0 | 1 | 0 | 0 | 0 | 0 | 0 | 1 | 0 |  |
| 232 | 2401:4900:2657:126F:0:51:4D41:4E01 | 0 | 1 | 0 | 0 | 0 | 0 | 0 | 1 | 0 |  |
| 233 | 183.87.44.47 | 0 | 1 | 0 | 0 | 0 | 0 | 0 | 1 | 4362 |  |
| 234 | 103.60.175.14 | 0 | 0 | 0 | 0 | 1 | 0 | 0 | 1 | 0 |  |
| 235 | 117.246.154.8 | 0 | 1 | 0 | 0 | 0 | 0 | 0 | 1 | 270 |  |
| 236 | 112.134.187.79 | 0 | 1 | 0 | 0 | 0 | 0 | 0 | 1 | 83 |  |
| 237 | 45.121.91.48 | 0 | 1 | 0 | 0 | 0 | 0 | 0 | 1 | 0 |  |
| 238 | 103.127.166.106 | 0 | 1 | 0 | 0 | 0 | 0 | 0 | 1 | 0 |  |
| 239 | 120.138.12.163 | 0 | 1 | 0 | 0 | 0 | 0 | 0 | 1 | 224 |  |
| 240 | 2402:3A80:195C:7C79:0:0:0:2 | 0 | 1 | 0 | 0 | 0 | 0 | 0 | 1 | 0 |  |
| 241 | YACHIKA1203 | 0 | 0 | 0 | 0 | 0 | 0 | 1 | 1 | 0 |  |
| 242 | Esakki kannam | 0 | 1 | 0 | 0 | 0 | 0 | 0 | 1 | 1491 | } |
# கா. அப்புனு கவுண்டர்

**கா. அப்புனு கவுண்டர்** (*K. Appunu Gounder*) (பிறப்பு 10 பிப்ரவரி 1938) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் தர்மபுரி மாவட்டம் பென்னாகரம் நகரைச் சேர்ந்தவர். இவர் பென்னகரம் அரசினர் உயர்நிலைப் பள்ளி, சேலம் புதுக் கல்லூரி, சென்னை அரசு சட்டக் கல்லூரியில் கல்விப் பயின்றுள்ளார். இவர் 1977 தேர்தலில் பென்னாகரம் சட்டமன்றத் தொகுதியிலிருந்து ஜனதா கட்சி சார்பில் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.''
# கா. அப்புனு கவுண்டர்

### சட்டமன்ற உறுப்பினராக

| 1977 | பென்னாகரம் | திமுக | 17,591 | 32.13 | } |
| --- | --- | --- | --- | --- | --- |
# மு. அரங்கநாதன்

**மு. அரங்கநாதன்** (*M. Aranganathan *)(பிறப்பு 10 மார்ச் 1926) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் சென்னை இந்து உயர்நிலைப் பள்ளியில் பள்ளிக் கல்வினை முடித்துள்ளார். இவர் 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவல்லிக்கேணி சட்டமன்றத் தொகுதியிலிருந்து திமுக சார்பில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# மு. அரங்கநாதன்

### சட்டமன்ற உறுப்பினராக

| 1977 | திருவல்லிக்கேணி | திமுக | 23154 | 35.16 | } |
| --- | --- | --- | --- | --- | --- |
# மலாக்கா ஆளுநர்

**மலாக்கா ஆளுநர்** அல்லது **யாங் டி பெர்துவா மலாக்கா** (ஆங்கிலம்: *Malacca Governor*; மலாய்: *Yang di-Pertua Negeri of Malacca*) என்பவர் மலேசிய மாநிலமான மலாக்கா மாநிலத்தின் ஆளுநர் எனும் அரசத் தலைவர் ஆவார். இவரை **மாண்புமிகு** (ஆங்கிலம்: *His Excellency*; மலாய்: *Tuan Yang Terutama (TYT)* எனும் மரியாதை அடைமொழியில் அழைப்பது வழக்கம்.  
மலாக்கா மாநிலத்தின் தற்போதைய ஆளுநர் அலி ருஸ்தாம் (*Ali Rustam*). இவர் 2020 ஜூன் 4-ஆம் தேதி பதவியேற்றார்.
# மலாக்கா ஆளுநர்

## பொது

**யாங் டி பெர்துவா நெகிரி** (ஆங்கிலம்: *Yang di-Pertua Negeri*; மலாய்: *Yang di-Pertua Negeri*) என்பவர் மலேசிய மாநிலங்களான பினாங்கு, மலாக்கா, சபா, சரவாக் ஆகிய மாநிலங்களின் ஆளுநரைக் குறிப்பிடும் பதவி.  
இந்தப் பதவி நான்கு ஆண்டுகளுக்கு ஒரு முறை மலேசிய மாமன்னர் யாங் டி பெர்துவான் அகோங் அவர்களால் நியமிக்கப்படும் பதவி ஆகும். அந்தந்த மாநிலங்களின் ஆளுநர்களின் சம்மதத்தைப் பெற்ற பின்னர், *யாங் டி பெர்துவா நெகிரி* நியமிக்கப் படுகிறார்கள்.
# மலாக்கா ஆளுநர்

## நிர்வாகம்

மாநிலச் சட்டமன்றத்தில் யாங் டி பெர்துவா நெகிரியின் முக்கியமான செயல்பாடுகள்:  
- பெரும்பான்மை பெற்ற பிரதான கட்சியின் தலைவரை முதலமைச்சராக (ஆங்கிலம்: *Ketua Menteri*; மலாய்: *Chief Minister*) நியமிப்பது;  
- மாநிலத்தின் நிர்வாகக் குழு உறுப்பினர்களை (Executive Council) நியமிப்பது; (சபா மற்றும் சரவாக் மாநிலங்களில் அமைச்சரவை (Cabinet) என அழைக்கப்படுகிறது);  
- மாநில அரசாங்கத்தின் துறைத் தலைவர்களை நியமிப்பது;  
- மாநிலச் சட்டமன்றம் கலைக்கப் படுவதற்கு ஒப்புதல் அளிப்பது;  
- மாநிலச் சட்டமன்றம் கலைக்கப் படுதலைத் தடுத்து நிறுத்துவது;  
- அரச விருதுகள்; அரச பதக்கங்கள் வழங்குவது;  
- மாநிலத்தில் செய்யப்பட்ட குற்றங்களுக்கு மன்னிப்பு வழங்குவது; (இந்தக் குற்றங்களில் இராணுவக் குற்றங்கள் மற்றும் சிரியா குற்றங்களுக்கு யாங் டி பெர்துவான் அகோங் மட்டுமே மன்னிப்பு வழங்க இயலும்).
# மலாக்கா ஆளுநர்

## மலாக்கா யாங் டி பெர்துவா பட்டியல்

1957-ஆம் ஆண்டு தொடங்கி 2021-ஆம் ஆண்டு வரையிலான மலாக்கா மாநிலத்தின் யாங் டி பெர்துவா பட்டியல்: *<small>(2022 ஆகஸ்டு மாதம், இற்றை செய்யப்பட்டது.)</small>*  
| நிலை | தோற்றம் | யாங் டி பெர்துவா | பதவி காலம் |
| --- | --- | --- | --- |
| **1** | லியோங் இயூ கோ |  |  |
| **2** | அப்துல் மாலிக் யூசுப் |  |  |
| **3** | அப்துல் அசிஸ் அப்துல் மஜித் |  |  |
| **4** | சையத் சாகிருதீன் சையத் அசன் |  |  |
| **5** | சையத் அகமது சையத் மகமூத் சகாபுதீன் |  |  |
| **6** | முகமது கலீல் யாக்கோப் |  |  |
| **7** | முகமது அலி ரோஸ்தாம் | இன்றும் பதவியில் | } |
# வீ. அர்ச்சுனன்

**வீ. அர்ச்சுனன்** (*V. Arjunan*)(பிறப்பு 03 திசம்பர் 1927) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் திருவண்ணாமலை மாவட்டம் இருங்கூர் கிராமத்தினைச் சேர்ந்தவர். அர்ச்சுனன் அனைத்திந்திய அண்ணா திராவிட முன்னேற்றக் கழக உறுப்பினர் ஆவார். இவர் தமிழ்நாடு சட்டமன்றத்திற்கு 1977ஆம் ஆண்டு நடைபெற்ற தேர்தலில் ஆரணி சட்டமன்றத் தொகுதியிலிருந்து அதிமுக சார்பில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# வீ. அர்ச்சுனன்

### சட்டமன்ற உறுப்பினராக

| 1977 | ஆரணி | அதிமுக | 33,925 | 41.47 | } |
| --- | --- | --- | --- | --- | --- |
# அ. கெ. ஆறுமுகம்

**அ. கெ. ஆறுமுகம்** (*H. G. Arumugam*)(பிறப்பு 12 ஏப்ரல் 1938) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் தர்மபுரி மாவட்டம் அரூர் பகுதியினைச் சேர்ந்தவர். இவர் அரூர் அரசு உயர்நிலைப் பள்ளியில் பள்ளிக் கல்வியினை முடித்துள்ளார். ஆறுமுகம் அனைத்திந்திய அண்ணா திராவிட முன்னேற்றக் கழக உறுப்பினர் ஆவார். இவர் தமிழ்நாடு சட்டமன்றத்திற்கு 1977ஆம் ஆண்டு நடைபெற்ற தேர்தலில் பர்கூர் சட்டமன்றத் தொகுதியிலிருந்து அதிமுக சார்பில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# அ. கெ. ஆறுமுகம்

### சட்டமன்ற உறுப்பினராக

| 1977 | பர்கூர் | அதிமுக | 28,812 | 48.94 | } |
| --- | --- | --- | --- | --- | --- |
# இல. ஆறுமுகம்

**இல. ஆறுமுகம்** (*L. Arumugam*)(பிறப்பு 20 ஏப்ரல் 1938) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் விழுப்புரம் மாவட்டம் கருவேப்பிலைப்பாளையம் பகுதியினைச் சேர்ந்தவர். இவர் திருநாவலூர் ராமன் உயர்நிலைப் பள்ளியில் பள்ளிக் கல்வியினை முடித்துள்ளார். ஆறுமுகம் அனைத்திந்திய அண்ணா திராவிட முன்னேற்றக் கழக உறுப்பினர் ஆவார். இவர் தமிழ்நாடு சட்டமன்றத்திற்கு 1977ஆம் ஆண்டு நடைபெற்ற தேர்தலில் திருநாவலூர் சட்டமன்றத் தொகுதியிலிருந்து அதிமுக சார்பில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.''
# இல. ஆறுமுகம்

### சட்டமன்ற உறுப்பினராக

| 1977 | திருநாவலூர் | அதிமுக | 24,087 | 34.96 | } |
| --- | --- | --- | --- | --- | --- |
# பஞ்சப்பட்டி சட்டமன்றத் தொகுதி

**பஞ்சப்பட்டி சட்டமன்றத் தொகுதி** (*Panjapatti Assembly constituency*) என்பது இந்தியாவின் தென் மாநிலமான தமிழ்நாட்டின் தமிழ்நாடு சட்டமன்றத்தில் முன்னர் செயல்பாட்டிலிருந்து பின்னர் தொகுதி மறுசீரமைப்பில் நீக்கப்பட்ட சட்டப்பெரவை தொகுதி ஆகும். கரூர் மாவட்டத்தில் உள்ள இந்தத்தொகுதி கரூர் (மக்களவை) தொகுதியின் ஒரு பகுதியாகவும் இருந்தது.
# பஞ்சப்பட்டி சட்டமன்றத் தொகுதி

## மெட்ராஸ் மாநிலம்

| 1962 | கே. கே. முத்தையா | இந்திய தேசிய காங்கிரசு |  |
| --- | --- | --- | --- |
| 1957 | கே. கே. முத்தையா | இந்திய தேசிய காங்கிரசு | } |
# பஞ்சப்பட்டி சட்டமன்றத் தொகுதி

## தேர்தல் முடிவுகள்

### 1957

**சென்னை மாநில சட்டமன்றத் தேர்தல், 1957: பஞ்சப்பட்டி**  
| கட்சி | வேட்பாளர் | வாக்குகள் | விழுக்காடு |  |
| --- | --- | --- | --- | --- |
| இதேகா | **கே. கே. முத்தையா** | **20,799** | **54.50** |  |
| சுயேட்சை | பி. பொன்னம்பல கவுண்டர் | 13,852 | 36.30 |  |
| சுயேட்சை | வி. எசு. எம். அப்துல் ராவுத்தர் | 3510 | 9.20 | } |
# டெபோரா சினைடர்

**டெபோரா சினைடர்** (பிறப்பு: மார்ச்சு 13, 1963) என்பவர் அமெரிக்க நாட்டு திரைப்படத் தயாரிப்பாளர் ஆவார். இவர் இயக்குநர் சாக் சினைடர் என்பவரின் மனைவி ஆவார். இவர் திரைப்பட தயாரிப்பாளராக தனது வாழ்க்கையை ஆரம்பிப்பதற்கு முன்பு, நியூயார்க் விளம்பர நிறுவனமான பேக்கர் இஸ்பீல்வோகல் பேட்ஸில் பணிபுரிந்தார். இவர் 300 (2006), வாட்ச்மென் (2009), மேன் ஆப் ஸ்டீல் (2013), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), வொண்டர் வுமன் (2017), ஜஸ்டிஸ் லீக் (2017), வொண்டர் வுமன் 1984 (2020) போன்ற பல திரைப்படங்களில் தயாரிப்பாளராக பணிபுரிந்துள்ளார். அத்துடன் த இஸ்டோன் குவாரி என்ற தயாரிப்பு நிறுவனத்தின் இணை நிறுவனராகவும் உள்ளார்.
# டெபோரா சினைடர்

## தனிப்பட்ட வாழ்க்கை

இவர் செப்டம்பர் 25, 2004 அன்று நியூயார்க்கின் மன்ஹாட்டனில் உள்ள செயின்ட் பர்த்தலோமிவ்ஸ் எபிஸ்கோபல் தேவாலயத்தில் இயக்குநர் சாக் சினைடர் என்பவரை திருமணம் செய்துகொண்டார். இவர்கள் தற்போது கலிபோர்னியாவின் பசடேனாவில் வசிக்கின்றனர். இவர்கள் இரண்டு குழந்தைகளை ஒன்றாக தத்தெடுத்துள்ளனர், மேலும் சாக் சினைடரின் முந்தைய உறவுகளிலிருந்து ஆறு குழந்தைகளுக்கு மாற்றாந்தாய் ஆவார்.
# கிறிசு டெரியோ

**கிறிசு டெரியோ** (பிறப்பு: திசம்பர் 31, 1976) என்பவர் அமெரிக்க நாட்டு திரைப்பட இயக்குநர் மற்றும் திரைப்படத் தயாரிப்பாளர் ஆவார். இவர் 2012 ஆம் ஆண்டில் ஆர்கோ என்ற திரைப்படத்திற்கு திரைக்கதை எழுதியதற்காக மிகவும் பிரபலமானவர், அதற்காக இவர் சிறந்த தழுவிய திரைக்கதையிற்கான அகாதமி விருதை வென்றார்.  
இவர் 2016 ஆம் ஆண்டில் பேட்மேன் வி சூப்பர்மேன்: டவுன் ஆஃப் ஜஸ்டிஸ் என்ற படத்திற்காக டேவிட் எஸ். கோயர் என்பவருடன் இணைந்து திரைக்கதை எழுதினார், அதை தொடர்ந்து மேன் ஆப் ஸ்டீல் (2013), ஜஸ்டிஸ் லீக் (2017), சாக் சினைடரின் ஜஸ்டிஸ் லீக் (2021), ஷசாம்! பியூரி ஒப் தி காட்சு (2022) போன்ற பல திரைப்படங்களில் பணிபுரிந்துள்ளார்.
# கிறிசு டெரியோ

## ஆரம்ப கால வாழ்க்கை

டெரியோ திசம்பர் 31, 1976 இல் இசுட்டேட்டன் தீவுவை சேர்ந்த ஒரு கத்தோலிக்க குடும்பத்தில் வளர்ந்தார், மேலும் செயின்ட் ஜோசப்பில் இருந்து உயர்நிலைப் பள்ளியில் பட்டம் பெற்றார். இவர் இத்தாலிய, ஐரிஷ் மற்றும் அகாடியன் வம்சாவளியைச் சேர்ந்தவர். இவர் 1997 இல் ஆர்வர்டு பல்கலைக்கழகத்தில் பட்டம் பெற்றார்.
# விக்கிப்பீடியா:Statistics/August 2022

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# டிசிப்ரோசியம்(III) புரோமைடு

**டிசிப்ரோசியம்(III) புரோமைடு** (*Dysprosium(III) bromide*) என்பது DyBr<sub>3</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். டிசிப்ரோசியமும் புரோமினும் சேர்ந்து இச்சேர்மம் உருவாகிறது.
# டிசிப்ரோசியம்(III) புரோமைடு

## தயாரிப்பு

டிசிப்ரோசியத்துடன் புரோமினைச் சேர்த்து வினைபுரியச் செய்தால் டிசிப்ரோசியம்(III) புரோமைடு உருவாகிறது.:
:2Dy + 3Br<sub>2</sub> → 2DyBr<sub>3</sub>
டிசிப்ரோசியம் புரோமைடு அறுநீரேற்றை டிசிப்ரோசியம்(III) புரோமைடு கரைசலை படிகமாக்குவதன் மூலம் பெறலாம். இதை அம்மோனியம் புரோமைடுடன் வெற்றிடத்தில் சூடாக்கி நீரிலி வடிவத்தைப் பெறலாம்.
: Dy<sub>2</sub>O<sub>3</sub> + Al<sub>2</sub>Br<sub>6</sub> → Al<sub>2</sub>O<sub>3</sub> + 2 DyBr<sub>3</sub>
# டிசிப்ரோசியம்(III) புரோமைடு

## பண்புகள்

டிசிப்ரோசியம்(III) புரோமைடு நீரில் கரையக்கூடிய வேதிப்பொருளாகும். வெண்மை கலந்த -சாம்பல் நிறத்தில் நீருறிஞ்சும் திண்மமாக இது காணப்படுகிறது. மேலும், R3(எண். 148) என்ற இடக்குழுவுடன் பிசுமத்(III) அயோடைடு வகை முக்கோண படிகக் கட்டமைப்பை கொண்டுள்ளது.
# ஈரிடப்பெயர்

**ஈரிடப்பெயர்** (*Tautonym*) என்பது அறிவியலில் குறிப்பாக உயிரியலில் இருசொற் பெயரீடு முறையில், சிற்றினத்தின் பெயரின் இரு பகுதிகளும் ஒரே சொற்களைக் கொண்ட பெயராகும்.
# ஈரிடப்பெயர்

## விளக்கம்

**ஈரிடப்பெயர்** என்பது உயிரியலில் இருசொற் பெயரீடு முறையில், சிற்றினத்தின் பெயரின் இரு பகுதிகளும் ஒரே சொற்களைக் கொண்ட பெயராகும். அதாவது *ரேட்டசு ரேட்டசு* என்பதில், பெயரின் முதல் பகுதி பேரினத்தின் பெயரினையும் இரண்டாவது பகுதி சிற்றினப் பெயரினையும் குறிக்கும். பாசி, பூஞ்சை மற்றும் தாவரங்களுக்கான *தாவரவியல் பெயரிடலுக்கான அனைத்துல நெறிமுறையின் படி* *குறிப்பிட்ட அடைமொழியாகவும்*, *பன்னாட்டு விலங்கியல் பெயரிடலில்* *குறிப்பிட்ட பெயராகவும் குறிப்பிடப்படுகிறது*.  
ஈரிடப்பெயர் (அதாவது, பெயரிடப்பட்ட பெயர்களின் பயன்பாடு) விலங்கியல் பெயரிடலில் அனுமதிக்கப்படுகிறது. விலங்கியல் குறியீட்டின் கடந்த பதிப்புகளில், ஈரிடப்பெயர் என்ற சொல் பயன்படுத்தப்பட்டுள்ளது. *கொரில்லா கொரில்லா கொரில்லா* மற்றும் *பைசன் பைசன் பைசன்* போன்ற முச்சொற் பெயர்களும் இதில் அடங்கும்.  
விலங்குகளைப் பொறுத்தவரை, பேரினத்தின் சிற்றினம், அதன் மாதிரி இனங்கள் என்பதை இது மறைமுகமாகக் குறிக்கிறது. இது *தைபசு* அல்லது *டைபிகசு* *என்ற* குறிப்பிட்ட அடைமொழியுடன் ஒரு சிற்றினத்தின் பெயருடனும் குறிக்கப்படலாம். இருப்பினும் பொதுவாக மாதிரி சிற்றினங்கள் வேறு வழியில் குறிப்பிடப்படுகின்றன.
# ஈரிடப்பெயர்

## தாவரவியல் பெயரிடல்

தாவரவியல் பெயரிடலுக்கான தற்போதைய விதிகளில் (முன்னோடியாகப் பொருந்தும்), ஈரிடப்பெயர் வெளிப்படையாகத் தடை செய்யப்பட்டுள்ளன. தாவரவியல் பெயர்ச்சொல்லின் ஈரிடப்பெயரின் எடுத்துக்காட்டு 'உலாரிக்சு உலாரிக்சு' என்பதாகும். இது ஐரோப்பிய லார்ச்சான *பினசு உலாரிக்சு* எல். (1753) என்பதன் முந்தையப் பெயராகும். ஆனால் குசுடாவ் கார்ல் வில்ஹெல்ம் ஹெர்மன் கார்ஸ்டன் *பினசு* பேரினத்தில் வைப்பதை ஏற்கவில்லை. 1880-ல் இதனை *உலாரிக்சுக்கு* மாற்ற முடிவு செய்தார். இவரது முன்மொழியப்பட்ட பெயர் ஒரு புனைபெயரை உருவாக்கியது. முதன்முதலில் 1906-ல் நிறுவப்பட்ட விதிகளின் கீழ், *உலாரிக்சு உலாரிக்சு* ஒரு முறையான தாவரப் பெயராக இருக்க முடியாது. இத்தகைய சூழ்நிலையில், சரியான முறையில் வெளியிடப்பட்ட பெயரைக் கண்டறிய வேண்டும். எனவே உலோரிக்சு டெசிடுவா மில் (1768) அல்லது ஒரு புதிய அடைமொழியுடன் வெளியிடப்பட வேண்டும்.  
இருப்பினும், ஒரு சிற்றினத்தின் பெயரின் இரு பகுதிகளும் ஒரே மாதிரியாக இல்லாமல் ஒரே பொருளைக் கொண்டிருக்க அனுமதிக்கப்படுகிறது. உதாரணமாக, *அர்க்டோசுடாபைலோசு உவா-உர்சி* (*Arctostaphylos uva-ursi*) என்பது கிரேக்கம் மற்றும் இலத்தீன் மொழிகளில் முறையே இரண்டு முறை *பியர் பெர்ரி* என்று பொருள்படும் வகையில் வந்துள்ளது. பைசியா ஓமோரிகா என்பது தளிர் ஒன்றின் இலத்தீன் மற்றும் செருபிய மொழி சொற்களாக வந்துள்ளது.  
ஒரு சில நேரங்களில் ஈரிடப்பெயர்களில் பேரினப்பெயரிலிருந்து சிற்றினப் பெயர் சிறிய வேறுபாட்டுடன் வரும். உதராணமாகத் தக்காளியின் நிராகரிக்கப்பட்ட பெயரான *லைகோபெர்சிகன் லைகோபெர்சிகம் (Lycopersicon lycopersicum*-கிரேக்கம் மற்றும் லத்தீன் மயமாக்கப்பட்ட கிரேக்கம்). மேலும் இலந்தையின் சிசிபசு சிசைபசு (Ziziphus zizyphus). இத்தகைய சிறிய மாற்றத்துடன் கூடிய பேரினப் பெயரை மீண்டும் கூறும் நிகழ்வுகள் சர்ச்சைக்குரியவை, ஆனால் இவை பெயரிடல் நெறிமுறையின் கீழ் இடப்பட்டதாகும்.
# ஈரிடப்பெயர்

## மேலும் பார்க்கவும்

- இருசொல் பெயரிடல்
-
-
# மு. ஆறுமுகம்

**மு. ஆறுமுகம்** (*M. Arumugam*)(பிறப்பு 26 சனவரி 1935) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் சேலம் மாவட்டம் அரிசிப்பாளையம் பகுதியினைச் சேர்ந்தவர். இவர் சேலம் சிறுமலர் உயர்நிலைப் பள்ளியில் பள்ளிக் கல்வியினை முடித்துள்ளார். ஆறுமுகம் ஜனதா கட்சி சார்பில் 1977ஆம் ஆண்டு நடைபெற்ற தமிழ்நாடு சட்டமன்றத் தேர்தலிலும், அனைத்திந்திய அண்ணா திராவிட முன்னேற்றக் கழகம் சார்பில் தமிழ்நாடு சட்டமன்றத்திற்கு 1980ஆம் ஆண்டு நடைபெற்ற தேர்தலிலும் சேலம்-II சட்டமன்றத் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# மு. ஆறுமுகம்

### சட்டமன்ற உறுப்பினராக

| 1977 | சேலம்-II | ஜனதா கட்சி | 22636 | 31.41 |  |
| --- | --- | --- | --- | --- | --- |
| 1980 | சேலம்-II | அதிமுக | 40975 | 51.57 | } |